Myllyn vaihtopyörä ruhjonut miehen kuoliaaksi
Myllyn vaihtopyörä ruhjonut miehen kuoliaaksi. Ikävä onnettomuus, josta kuolema oli seurauksena, sattui maanantaina mylläri Kalle Vihtori Mikolalle Ahlaisten Alikylässä. Mikola oli aamulla klo 6 aikaan mennyt kapteeni J. H. Holmströmin omistamaan Saaren myllyyn, jossa hän on useita vuosia toiminut myllärinä, sekä pannut myllyn käyntiin. Asettaessaan välittäjäpyörän remmiä paikoilleen tarttuivat hänen vaatteensa välittäjäpyörän akseliin, joka tempasi Mikolan mukaansa ja paiskasi hänet lattiaan sillä seurauksella, että ruumis ruhjoutui ja vasen jalka meni kokonaan poikki. Kuolema seurasi heti. Kun vaimo kuuli myllystä outoa kolinaa, kiirehti hän katsomaan, ja huomattuaan onnettomuuden pysähdytti myllyn käynnin, mutta apu oli jo myöhäistä. M. oli ijältään 32-vuotias ja jäi häntä lähinnä suremaan vaimo ja 5-vuotias tytär. Luonteeltaan oli näin onnettoman lopun saanut hiljainen ja siivo. Ollen uskonnollismielinen on hän viime vuosina toiminut pyhäkoulunopettajana kotipaikkakunnallaan, kertoo S:ta.</div>

Lähde 
 Lähde: Uusi Suometar 12.1.1917 sivu 7

Katso myös
 Ikävä tapaturma

Anonyymi
Onnettomuudet
Uusi Suometar
1917